Zalesė (Mielaukiai)
Zalesjė (liet. Mielaukiai, vok. Dorf Mehlauken, nuo 1907 m. Mehlauken, nuo 1938 m. liepos 16 d. Liebenfelde, 1945–1946 m. rus. Мелйаукен, nuo 1946 m. rugsėjo 7 d. rus. Зaлесье) – Mažosios Lietuvos gyvenvietė Kaliningrado srities centrinėje dalyje, Polesko rajone, 10 km į pietvakarius nuo Skaisgirių, prie geležinkelio Tilžė–Labguva–Karaliaučius (nutiestas XIX a. antroje pusėje) ir plento Labguva–Skaisgiriai (Reicho kelias 126, dab. kelias A190), nuo 2008 m. birželio 30 d. Zalesjės kaimo gyvenvietės centras. Pro miestelį teka Nemunyno kairysis intakas Timbra ir Mielava.